(EAC), jonka jäseneksi Kongon demokraattinen tasavalta tuli maaliskuussa 2022, on käynnistänyt Itä-Kongon epävakauden lopettamiseksi kaksitahoisen prosessin: poliittiset keskustelut kapinallisryhmien kanssa, jotka ovat ilmaisseet halukkuutensa lopettaa taistelut ja luopua aseistaan, yhdistettynä itäafrikkalaisten sotilasjoukkojen lähettämiseen; 1. ilmaisee syvän huolensa väkivallan kärjistymisestä sekä Kongon demokraattisessa tasavallassa vallitsevasta hälyttävästä ja pahenevasta humanitaarisesta tilanteesta, joka johtuu erityisesti itäisten maakuntien aseellisista konflikteista; pitää ihmishenkien menetyksiä valitettavina ja ilmaisee myötätuntonsa Kongon demokraattisen tasavallan kansaa kohtaan; pitää valitettavana, että konflikti on johtanut siihen, että arviolta 27 miljoonaa kongolaista tarvitsee humanitaarista apua ja että maan sisällä siirtymään joutuneiden henkilöiden määrä Kongon demokraattisessa tasavallassa on kasvussa ja arviolta kuusi miljoonaa ihmistä on tähän mennessä joutunut siirtymään kotiseudultaan, mukaan lukien 515 000 pakolaista; 2. kehottaa EU:ta ja muita kansainvälisiä kumppaneita antamaan humanitaarista apua alueelle; vaatii, että EU:n rahoittama humanitaarinen apu olisi kohdennettava haavoittuvassa asemassa olevien ihmisten, kuten seksuaalisesta väkivallasta selvinneiden, auttamiseen ja terveyttä koskevien sosiaalisten taustatekijöiden parantamiseen; kehottaa EU:ta lisäämään edelleen kehitysrahoitusta ja humanitaarista rahoitusta Kongon demokraattiselle tasavallalle ohjelmakaudella 2021–2027; kehottaa kaikkia osapuolia sallimaan humanitaarisen avun viemisen kaikille sitä tarvitseville ja helpottamaan sitä sekä mahdollistamaan siirtymään joutuneiden henkilöiden vapaaehtoisen ja turvallisen paluun; 3. tuomitsee jyrkästi aseellisten ryhmien meneillään olevan raa’an hyökkäyksen; kehottaa aseellista M23-ryhmää vetäytymään asemistaan ja luopumaan aseistaan; kehottaa kaikkia alueen aseellisia ryhmiä liittymään uudelleen Kongon sisäiseen vuoropuheluun (Nairobin prosessi) aseistariisunnan, joukkojen kotiuttamisen ja yhteisöön palaamisen valmistelemiseksi; kehottaa kaikkia alueen valtiollisia toimijoita lopettamaan kaiken yhteistyön M23-ryhmän ja alueen muiden aseellisten ryhmien kanssa; kehottaa kaikkia asianomaisia hallituksia varmistamaan, että poliittiseen ratkaisuun ei sisälly vakaviin kansainvälisiin rikoksiin syyllistyneiden armahdusta ja että väärinkäytöksiin syyllistyneet M23-komentajat eivät saa liittyä Kongon demokraattisen tasavallan asevoimiin; 4. kehottaa Ruandaa olemaan tukematta M23-kapinallisia; kehottaa EU:ta ja sen jäsenvaltioita määräämään pakotteita Kongon demokraattisen tasavallan itäosissa tapahtuneisiin ihmisoikeusloukkauksiin syyllistyneille maailmanlaajuisen ihmisoikeuspakotemekanismin kautta; kehottaa jatkamaan pakotteita M23-ryhmän ylemmille komentajille ja ulottamaan ne koskemaan niitä, joiden on äskettäin todettu olevan vastuussa vakavista väärinkäytöksistä, sekä korkeita virkamiehiä eri puolilta aluetta, jotka ovat osallistuneet aseistetun ryhmän väärinkäytöksiin; 5. on syvästi huolissaan naisten ja tyttöjen aseellisissa konflikteissa kokemista kaikenlaisista uhkista ja ihmisoikeusloukkauksista ja -rikkomuksista ja toteaa, että

RC\1267751FI.docx 5/7 PE738.833v01-00 }

PE738.849v01-00 }

PE738.853v01-00 }

PE738.854v01-00 }

PE738.855v01-00 } RC1

FI